
Meta di Gobierno di Aruba ta pa mehora calidad di bida di 
tur ciudadano 


A TRAVES DI E-GOVERNMENT 


Den vision di Gabinete Wever-Croes, tin inclui e mehoracion 
pa duna servicio pa tur cliente y ciudadano di pais Aruba. Un 
vision cu a cuminsa haya claridad desde e momento cu a 
cuminsa busca e miho forma pa digitalisa e procesonan den 
Gobierno. Den e cuadro aki, cu e meta pa brinda Aruba miho 
servicio, mas efectivo como tambe mas moderno, Gabinete 
Wever-Croes a cera un aliansa cu e-Government Academy di 
Estonia. 


Den aña di Innovacion y Ensefiansa, Gobierno hunto cu 
FUTURA tin cinco (5) proyecto di innovacion cu lo ta prioridad 
den aña 2020. eGovernment ta e prome riba e lista di 
prioridadnan. 


Gobierno di Aruba a cuminsa e proceso di eGovernment na 
afa 2018 y hunto cu eGovernment Academy di Estonia, ta 
finalisando nos eGovernment Road Map cu dentro di poco lo 
vvordo publica ora cu e fase di consultacion cu tur stakeholders 
termina. 


"Cu hopi entusiasmo y optimismo mi por comparti cu ya caba 
nos a drenta den e fase di implementacion", Prome Minister 
Evelyn Wever-Croes a expresa. 


Gobierno a apunta un 'Stuurgroep' y tres comision di trabou, 
cu ta Legal, Tecnologia y Digital ID, a tuma encargo di e prome 
fase di implementacion. Asina aki nos lo percura cu pa e afia aki, 
mas intercambio di dato lo tuma luga entre Departamentonan 
di Gobierno na un manera sigur, facil, y instantaneo. Tambe 
Gobierno lo por brinda aun mas servicio 'online'. Esaki, segun 
Prome Minister lo mehora calidad di bida di e ciudadano, cu na 
final di dia ta meta principal di Gobierno di Aruba. 


"Esaki ta e direccion cu Gabinete Wever-Croes ta bayendo 
aden pasobra nos ta kere cu tin hopi proceso den Gobierno y 
den Departamentonan di Gobierno cu mester wordo mehora y 
haci mas eficiente y transparente. E ciudadano, for di unda cu 
e ta, for di su telefoon mes tambe e por entrega un peticion, 








vigila pa su mes online e trayectoria di e peticion haci. Lo no 
tin mester para pa oranan den rij pa haci pagonan entre otro pa 
paga number di auto. Gobierno ta convenci cu e-Government 
lo brinda miho servicio na tur ciudadano como tambe contribui 


na desaroyo economico. Na final di dia, loke cu nos ta 
desea ta mehora calidad di bida di tur ciudadano a traves di 
e-Government”, Premier Wever-Croes a duna di conoce. 

5 PROYECTO DI INNOVACION 


Cu ta prioridad di Gobierno di Aruba den 2020 





E proceso di eGovernment ya caba a drenta den e fase di 
implementacion. Asina aki nos lo percura cu pa e afa aki, 
mas intercambio di dato tuma luga entre Departamentonan di 
Gobierno na un manera sigur, facil, y instantaneo 
y tambe Gobierno lo por brinda mas servicio "online", 


eGovernment lo mehora calidad di bida di e 
ciudadano, cu ta nos meta principal. 

MINISTER MARISOL LOPEZ-TROMP 


MINISTER di Desaroyo Teritorial, İnfrastructura y Medio Ambiente 


MINISTER LOPEZ - TROMP A TENE REUNION 
CU DEPARTAMENTONAN DI INFRA PA TRATA 
CAMBIONAN TUMANDO LUGA 


Dialuna Minister di Desaroyo Teritorial, Infrastructura y 
Medio Ambiente Marisol Lopez - Tromp a reuni cu diferente 
departamento cu ta resorta bou di e Ministerio, poniendo 
enfasis riba trabounan tumando luga pa brinda mihor servicio 
na pueblo. 








Meta di e cambionan ta pa aumenta transparencia y eficiencia 
den e departamentonan cu comunidad ta haci uzo di die pa 
entrega peticionnan pa logra metanan manera propio cas 
of negoshi. Den corto splica, proceduranan cu comunidad 
mester por spera cu ta tuma luga den forma transparente. Cu 
e cambionan aki ta bin renobacion di infrastructura parti paden 
di e edificio di infra (DLV/DIP y DOVV), digitalisacion y training 
pa empleadonan, Minister Lopez - Tromp a informa. 

DECLARACION DI MINISTER BESARIL 
RIBA SU POST DEN SOCIAL MEDIA 
RECIENTEMENTE 


Tumando na cuenta e reaccion den comunidad despues di su 
expresionnan riba rednan social durante e Festival di Soca 
Monarch na Aruba, Minister Plenipotenciario, sr. Guillfred 
Besaril ta desea na haci e siguiente declaracion. 








"Diadomingo durante e final di “Soca Contest” na Aruba mi a 
comparti cierto expresionnan riba mi Facebook wall cu a hala 
atencion di Pueblo y e medionan di comunicacion local. Apesar 
cu ta trata di expresionnan di indole personal den cual mi no 
menciona nomber y sin ningun contenido obsceno alguno, mi 
ta admiti cu e expresionnan tabata duro y poco efectivo. 


Mi ta carga un funcion publico cu obviamente ta duna masha 
poco espacio pa mi aspectonan personal. Por lo tanto artravez 
di e comunicado aki mi kier pa comunidad Arubano en general 
sa cu mi ta respeta e opinion publico duna y cu lo mi tene bon 
cuenta cu e experiencia aki na momento di expresa mi mes 
riba rednan social. Di es manera aki mi ta demostra na Pueblo 
cu mi a compronde nan mensahe. 





Mi kier a gradeci tur esnan cu a aserca mi y a comparti tanto 
nan pensamento como cariño cumi den e ultimo dianan. Y cu 
e mensahe aki mi kier a probecha na felicita tur e ganadornan 
di tanto e Festival di Calypso como esnan di Soca. Terminando 
mi ta desea tur clase di exito pa esnan cu lo participa den 
e Festival di Tumba e weekend cu ta bini”, asina Minister 
Plenipotenciario Guillfred Besaril ta termina su declaracion. 

MINISTER XIOMARA Ruiz-MADURO 


MINISTER di Finansa, Asuntonan Economico y Cultura — 1 








MINISTER DI CULTURA XIOMARA MADURO A 
CORONA GALLOWAY JR. COMO 
CAISO MONARCH 2020 


Diabierna a tuma luga e Aruba Caiso Monarch Festival 2020. 
















E ganador a resulta Galloway Jr. cu su cancion "A true role 
model" kende a wordo corona pa Minister di Cultura Xiomara 
Maduro. E finalistanan a resulta na segundo luga Blacky cu 
"No Place Like Home" y tercer luga Lady Ambiance cu "Arise". 
E mandatario a expresa felicitacion y danki na e ganadornan pa 
nan talento y creatividad expresa den nan cancion. Un pabien 
tambe y danki na tur participante di Caiso 2020 pa trece e 


talento cu tono alegre y creativo pa Aruba su Carnaval 66. 

MINISTER DI CULTURA XIOMARA MADURO A 
CORONA ANTONI GARIO COMO 
SOCA MONARCH 2020 


Diasabra ultimo a tuma luga e Super Saturday Soca. Minister di 
Cultura Xiomara Maduro tabata presente y a corona Sr. Antoni 
Gario, Black Diamond cu "Cucu Soup" como Soca Monarch 
King 2020. Prome finalista a resulta Toni Mingo, T-Money cu 
"Flag Fest" y segundo finalista Richard Quant, Mighty Tattoo 
cu "Carnival is We". 

Den su discurso e mandatario a expresa felicitacion y danki 
na e ganadornan pa deleita e Pueblo Carnavalesco cu nan 
creatividad y talento. Ademas Minister Xiomara Maduro a 
manda palabra di pabien y danki tambe na tur participante 
di Soca 2020 pa trece e musica cu tono alegre pa Aruba su 
Carnaval 66. 




























IMINISTER GLENBERT 





Minister Glenbert Croes a asisti na huramentacion di Minister 
Marisol Lopez Tromp yamand'e bonbini na Gabinete Wever 
Croes deseando e tur clase di exito. 


E mandatario di Labor a sostene un reunion cu Directiva di 
Dialogo Tripartidista Social Laboral DTSL planificacion di 
trabao...Nos ta na caminda pa e siguiente Congreso 


COLEGIO FELIPE B. TROMP a invita e yiunan di Betico pa 
bishita scol e dia despues di e proefwerk di Betico. Minister 
Glenbert Croes conhuntamente cu su ruman Gisette a bishita 
e scol unda cu a comparti un rato ameno cu nos muchanan. 
Nan fascinacion pa Betico ta un siguransa cu den nan man 
Betico lo mantene su lugar den e historia real di nos Pais. 


Campafia di SCP pa conscientisacion pa temporada di 
Carnaval a inicia cu un tremendo video cu ta ilustra con 
e mucha ta experencia Carnaval. Muchanan chikito no ta 
disfruta di carnaval di mesun forma cu un adulto. E apelacion 
ta: Si bo yiu tin menos cu 5 afia, considera di uza un servicio 
di cuido certifica of laga un mayor keda cas cu e mucha. Pa 
informacion of conseho pa e cuido di mucha den temporada 
di Carnaval tuma contacto cu Tienda di Educacion na 161 
(yamada ta gratis). 


Minister Glenbert Croes a haci un bishita di cortesia na Hyatt 
durante cual e mandatario a expresa su gratitud pa e gran 
apoyo di Hyatt na e causanan social den nos comunidad. Na 
henter e famia di Hyatt...Aruba ta bisa boso danki. 


E prome reunion di afa di Sociaal Crisis Plan a tuma luga e 
siman cu a pasa, unda cu a reuni cu tur 22 socio den sector 
social, salubridad, ensefiansa y husticia, pa asina elabora riba 
e ultimo desaroyonan y e plan di accion pa 2020 - 2021 di SCP. 
Tambe a elabora ariba e desaroyonan di e"Centraal Registratie 
Systeem" culo wordo activa medio 2020 como tambe e Codigo 
di Proteccion Infantil y Hubenil. 


Diasabra ultimo a inaugura e cabina den cual bo lo sinti y 
mira pa bo mes con un mucha ta experencia Carnaval. Un 
tremendo iniciativa di e PR team di SCP creando consciensa. 
SIGURIDAD Y BIENESTAR DI NOS MUCHANAN TA NOS 
TUR SU RESPONSABILIDAD. BAN CUIDANOS MUCHANAN 
DEN CARNAVAL 66... 

FS INSCRIBI AWO! 


Bo oportunidad pa haci un cambio positivo den bida 
FORMACION SOCIAL 


TRAYECTO LO CUMINSA ğ 
25 februari 2020 1 GOBIERNO DI 












UNDA MI POR INSCRIBI? 


Oficina di Formacion Social 


Marinierskazerne Savaneta FORMACION SOCIAL TA ALGO PA BO? 
Bureau Sociale Vorming 3 3 
Tel: 522-5352 Bo ta un hoben masculino entre 18 y 24 аһа?) 


Sra. Jessica Ras Bo noa termina un scol secundario? 
infoformacionsocialegmailcom SEE dr əc rəli TRİ Io Bo Ber] ofelt Ea 
KI DIA MI POR INSCRIBI? JI An eir To elle E 
AWO CABA Bo a termina un scol secundario y ta sin trabou? 


4 Bishita nos na: Formacion Social - SVT 

MINISTER DI HUSTICIA TA INICIA CU 
PROYECTO PILOTO PA AUTONAN DI POLIS 
TA EKIPA CU COMPUTER Y PRINTER 


Parlamento den tratamento di presupuesto 2018, a bin cu m 
mocion number 1, unda a expresa deseo pa bin cu proyecto 
piloto pa autonan di polis por tin computer y printer Durante 
conferencia di prensa diamars atardi, Minister di Husticia mr. 
Andin Bikker a trece dilanti cu esaki ta un sistema pa siguridad 
di tanto e polis como e pueblo. Un sistema computarisa cu ta 
pas completamente den e vision di innovacion cu Gabinete 
VVever Croes ta promoviendo. 





Minister Bikker tabata compafia pa Parlamentarionan Alan 
Hovvell, Rocco Tiong y Hendrik Tevreden kendenan a haci 
entrega di un copia di cortesia. Pa por cumpli cu e deseo 
di Parlamento y e mocion, Minister Bikker a presenta un 
documento cu Request for Expression of Interest cu lo keda 
publica diaranson pa asina cumpli cu e mocion. Request 
for Expression of Interest ta un proceso transparente 
caminda basicamente ta pone cierto punto di salida pa invita 
companianan cu tin cierto experticio riba e area di loke ta 
buscando y den e caso aki ta on board computers pa auto di 
polis. E companianan ta expresa nan interes y despues via 
un comision por haya conseho transparente. Despues di e 
conseho den un termino hopi cortico di un par di luna por duna 
contenido na e mocion number 1 cu Parlamento ta presenta. 








Minister Bikker ta sumamente contento y honra cu e bishita 
di cortesia di e Parlamentarionan y di por a ricibi un copia 
di cortesia. Di parti Parlamentario Rocco Tjong, el a gradici 
Minister Bikker pa ehecuta e mocion cu a keda presenta door 
di Parlamento durante presupuesto 2018 y e copia di cortesia 
ta contene tur documento. Lo bay trata e ley aki e luna aki mes 
mirando cu tur documento ta cla. 











Gabinete Wever-Croes 

Comienso di siman Conseho di Minister a aproba nombracion 
di dos notario nobo. Na 2019 Minister di Husticia mr. Andin 
Bikker hunto cu Parlamento di Aruba a amplia e cantidad di 
cuponan pa por tin mas notario, pa asina por agilisa e cantidad 
di trabou cu a aumenta door di crecemento di nos economia y 
poblacion den transcurso di afianan. Despues di dicho cambio 
di ley un proceso di solicitud a wordo hiba y diamars ultimo 
Conseho di Minister di Aruba a aproba e proposicion di parti 
di Minister di Husticia pa nombracion di dos notario nobo, den 
persona di sra. mr. C. Mayréne Marugg-Helmeyer y sra. mr. 
Chamila A. Tromp. Esaki den cuadro di Conseho cu Minister 
mr. Andin Bikker a ricibi for di Corte Comun di Husticia, a base 
di e proceso di solicitud menciona. Ambos candidato tin varios 
aña trahando na Aruba como kandidaat-notaris y tin amplio 
experiencia den e ramo. Cu nombracion di e dos candidatonan 
adicional, Aruba lo bay conoce awor un total di 6 notario den 
funcion. 


Minister Bikker a cuminsa cu un ciclo di reunion cu ta wordo 
aprecia masha hopi mes cu diferente stakeholder pa cu e tema 
di siguridad. Asina durante siman Minister Bikker a reuni cu 
AHATA pa loke ta siguridad den area hotelero. Mirando cu 
Minister Bikker ta trahando pro-activamente pa optimalisa 
e siguridad conhuntamente cu stakeholdersnan, AHATA y 
AHSF di nan banda a invita un compania internacionalmente 
renombra pa reuni cu Minister Bikker pa conhuntamente 
mehora y optimalisa e siguridad den area hotelero. 


Minister Bikker tambe a reuni cu varios comerciante Chines. Pa 
loke ta siguridad nan a expresa cu nan ta haya cu Aruba ta mas 
Sigur compara cu antes y a expresa aprecio pa e reunion y e 
manera structura cu kier sigui atende cu reunionan den futuro. 
Tambe a atende varios otro tema, entre nan e tema di ciere di 
frontera y su retonan pa cu importacion di fruta y berdura. 


Un otro di e serie di reunionnan tabata cu SMOA, SKOA y DPS, 
pa enfoca riba e aspecto di siguridad na e scolnan. Un di e 
metanan ta cu tur scol ta bay haya alarma di siguridad y tambe 
di candela. Poniendo e alarmanan ta evita cu otro scol por pasa 
den e caso lamentabel cu scol di Macuarima cu a conoce cu ta 
kiebro, destruccion y candela. 


Minister Bikker ademas a publica un 'Request for Expression 
of Interest” pa haya camaranan mas sofistica y adicional cu ta 
cuminsa for di Welcome Plaza te cu e area di Renaissance 
Market Place. Tambe ta reemplasando y ampliando diferente 
camara, debi na entre otro cambionan den infrastructura door 
di e proyectonan di Watty Vos Boulevard y Green Corridor. 
Ta bay tin mas “Request for Expression of Interest” pa pone 
mas camara na diferente parti di nos isla y asina haci uzo di 
tecnologia cu hard- y software avansa. 


Minister di Husticia hunto cu Minister di Asuntonan Social y di 
Labor, durante conferencia di prensa di Gobierno diahuebs a 
trece dilanti cu lo bay manda un carta pa Minister di Husticia 
di Hulanda pa haya claridad referente un noticia preocupante 
cu a sali na Hulanda caminda Inspectie Justitie en Veiligheid 





qadm 


€): ie 








FS p^ 1 = 
lo a pidi pa cambia of suavisa cierto rapportnan y uno di nan 
ta regarda e caso di sr. Mitch Henriquez dfm.. Sr. Henriquez 
a perde su bida na 2015 na Hulanda despues cu agentenan 
policial a uza forsa contra dje cu consecuencia cu el a fayece. 


Diabierna anochi Minister Bikker tabata na celebracion di Dienst 
Brandweer pa felicita tur cu a cumpli nan afianan di servicio, 
a haya promocion of cu a haya nan certificado ARFF (‘Aircraft 
Rescue and Firefighting’). Un bunita celebracion unda Minister 
Bikker a felicita y bisa cada un di nan danki pa nan trabou y 
esfuerso dedica na bienestar di e Pueblo di Aruba 


(PJNLINI Y 

Minister di Husticia mr. Andin Bikker: 
EDIFICIO NA WAYACA PA ACOMODA 
DEPARTAMENTO DI RECHERCHE Y POLIS TA 
KEDANDO CLA 


Recientemente Minister di Husticia mr. Andin Bikker a bay 
mira con leu e trabounan ta na e edificio di Wayaca unda 
pronto departamento di Recherche y Polis lo muda. Manera 
ta conoci, dos edificio na Oranjestad cu actualmente polis ta 
aden y e edificio unda departamento di Recherche ta, no ta 
adecuado. Poniendo e Ser Humano Central, Minister Bikker a 
haci tur esfuerso pa haya un edificio mas adecuado pa tanto 
Polis como Recherchenan haci nan trabou mas placentero 
y contento. Pa logra muda e departamentonan, hopi cambio 
mester a tuma luga pa cumpli cu tur exigencia y comodidad. 


Fuera di traha espacio pa oficina y espacio pa atende publico, 
mester a traha espacio pa haci interogacion y tambe espacio 
pa detenido, diferente siguridad pa e detenido si e meter bay 
bafio pa e no por huy etc. E cambionan aki a trece e tardansa, 
mientras cu compania di telefon Setar tambe mester a haci 
varios trabou pa loke ta e parti di Telecomunicacion. Minister 
Bikker a keda hopi contento y satisfecho di mira progreso di e 
trabou y pronto departamento di Recherche y Polis por muda 
pa Wayaca. 

MINISTERIO DI DEPORTE CONHUNTAMENTE 
CU AVB A REUNI RIBA PLANNAN PA 2020 








Minister di Deporte, Sr. Dangui Oduber su maneho di deporte 
ta dirigi un gran parti ariba e mantencion di infrastructura di 
facilidadnan Deportivo pa asina haci deporte mas accesibel 
pa un y tur. Apesar cu no por conta cu e sosten di Lotto 
Minister di Deporte, Sr. Dangui Oduber ta trahando ariba un 
maneho di deporte cu ta na bienestar di e deportistanan. Den 
e proximo lunanan Minister Dangui Oduber ta bai invita cada 
un federacion deportivo pa asina scucha nan necesidadnan y 
pa asina yuda nan desaroya nan deporte. Arubaanse Voetbal 
Bond (AVB) ya caba ta e prome instancia deportivo cu a haya 
e chens di reuni cu Minister y delibera ariba plannan pa futuro. 


Den cuadro pa aumenta e participacion den deporte di futbol 
especialmente bou di hende muhe, Minister por medio di IBiSA 
lo incorpora un maneho caminda lo intensifica e programa di 
futbol pa hende muhe. Esaki lo cuminsa via deporte escolar cu 
sosten di AVB. E aña ki lo expande e cantidad di weganan di 
Olimpiada Escolar den categoria di mucha muhe cuminsando 
cu futbol y lo continua di haci mescos pa otro deportenan. 


Minister a haci palabracionnan concreto cu federacion di 
AVB pa insitui un comision cu ta consisti di stakeholders 
manera Ministerio di Deporte, AVB y demas organisacionnan 











goburnamental cu ta di importancia cu meta pa traha un plan 
encuanto construccion y mantencion di facilidadnan di futbol 
pa asina bin na remarke pa ricibi fondonan di FIFA. 


Ta un lastima pa mira con e sentencia di Juez den e caso di 
lotto ta dunando forsa na instancianan concerni cu mantencion 
di facilidadnan Deportivo pa asina strobe desaroyonan den 
deporte. Aruba tin diferente facilidadnan deportivo cu ta haci 
falta di mantencion. Por ehempel, e veld di futbol na Guillermo 
prospero Trinidad awordo afgekeurd pa CONCAF. Parke 
Curazon na Jaburibari ta un otro facilidad masha popular pero 
alabez peligroso pa falta di mantencion. Sin lubida cu algun 
siman atras durante un wega caminda tabata tin muchanan 
ta practica nan deporte un palo di luz a kita cai riba veld den 
pleno accion di wega. Infrastructura di facilidadnan Deportivo 
ta den decadencia. Interes politico a prevalece riba deporte. 
Lamentablemente e maneho actual di Lotto no ta para tras di 
e proposito cu ela wordo funda pe. 


Minister Dangui Oduber y AVB ta sumamente contento y 
satisfecho con e reunion a bay y ta mas cu dispuesto pa traha 
cu otro pa asina yega na un meta, cu ta na bienestar di nos 
deportistanan. 

Instituto Biba Saludabel y Activo 
Minister di Turismo, 
Salubridad Publico y Deporte 


Sport Centrum San Nicolas 


20 Jan 22 Jan 27 Jan 29 Jan 

Boxeo 3 Feb 5Feb 10Feb 12Feb 
Tennis 17 Feb 19Feb 24Feb 26Feb 
4Mar 9 Mar 11 Mar 

DANKI Na DJE 


NOS TIN NOS PROPIO 


Gobierno 

JBIERNO DI ARUBA 


GABINETE WEVER-CROES 


20: C Ata de 
INNOVACION Y ENSENANSA 





26 JANUARI - 2 FEBRUARI 2020 








Camara di Comercio a organisa su recepcion di afia Nobo. 
Aki a presenta nan secretaris y directiva nobo. Premier 
VVever-Croes y Minister di Husticia a asisti y a desea nan 
hopi exito. 


FUTURA a presenta su relato anual di 2019 na Premier 
Evelyn Wever-Croes, den cual nan a ehecuta mas di 40 
proyecto di Innovacion cu envolvimento di miles di persona. 
Den un recepcion ameno na Fort Zoutman, Premier Wever- 
Croes a anuncia cual ta e 5 prioridadnan pa cu innovacion 
den 2020; e-Government, 100-Innovations, B-lab na Santa 
Cruz, e-Learning cu di dos pilot school y vocational training 
riba tereno di cyber security. Den e siguiente dianan lo 
elabora mas riba cada un. 


Premier Wever-Croes a atende e conferencia di prensa di 
Quota International of Aruba den cuadro di e campaña di 
earplugs. Aumentando conscientisacion pa cuido di oido, 
especialmente nos muchanan mas den temporada di 
Carnaval 66. 


Archivo Nacional Aruba, recientemente a wordo digitalisa cu 
ayudo di DIA, pa cu esaki Premier Wever-Croes a realisa un 
bishita na ANA y por a presencia tur e avansenan. 


Diferente departementonan a firma un convenio nobo 
relaciona cu e seguro Medico adicional pa empleadonan 
publico y empleadonan publico cu pensioen, e asina yama 
AZV+. Premier a gradici tur pa nan cooperacion pa por a 


logra e proyecto bunita aki cu lo mehora e servicio di AZV. 


Arubaacelebra Dia di Beticodengranforma, cuuncelebracion 
cultural na Plaza Betico dia 24 di januari y riba dia 25 di 
januari den varios actividad rond di nos isla. Premier Evelyn 
Wever-Croes den su discurso durante e acto protocolar a 
comparti cu durante su bishita na scolnan un hoben a puntr'e, 
"si Betico tabata na bida, kico bo lo kier bis'e?”. Premier su 
contesta Tabata: "lo mi bis'e DANKI pasobra danki na dje 
nos por lanta nos yiunan den un pais liber’. Un Pabien na 
Minister Xiomara Maduro cu e celebracionnan oficial den 
cuadro di Dia di Betico, di cual e asistencia masal na Plaza 
Betico a surpasa tur otro celebracion cultural. Betico ta sigui 
biba den curason di nos pueblo. 


E siman cu a caba di termina, tabata un siman grandi 
pa Parlamento y Gobierno cu entrada di 2 hende muhe 
profecional, Darlaine Ersamus pa fraccion di MEP y Dellanira 
Maduro pa Fraccion di POR. Premier Wever-Croes a desea 
ambos hopi exito. Tur Minister a asisti na e huramentacion 
di Minister Marisol Lopez-Tromp yamand'e bon bini na 
Gabinete Wever-Croes y deseando e tur clase di exito. Pa 
prome biaha di historia Gobierno tin 3 minister femenino. 


Minister Glenbert Croes a sostene un reunion cu Directiva di 
Dialogo Tripartidista Social Laboral DTSL pa planificacion di 
trabao. Nos ta na caminda pa e siguiente Congreso. 


ДМ Y 

Continuacion Resumen di Siman 


Colegio Felipe B. Tromp a invita e yiunan di Betico pa bishita 
scol e dia despues di e proefwerk di Betico. Minister Glenbert 
Croes conhuntamente cu su ruman Gisette a bishita e scol 
unda cu a comparti un rato ameno cu nos muchanan. Nan 
fascinacion pa Betico ta un siguransa cu den nan man Betico 
lo mantene su luga den e historia real di nos Pais. 


Campafia di SCP pa conscientisacion pa temporada di 
Carnaval a inicia cu un tremendo video cu ta ilustra con e 
mucha ta experencia Carnaval. Muchanan chikito no ta disfruta 
di carnaval di mesun forma cu un adulto. E apelacion ta: Si bo 
yiu tin menos cu 5 afa, considera di uza un servicio di cuido 
certifica of laga un mayor keda cas cu e mucha. Pa informacion 
of conseho pa e cuido di mucha den temporada di Carnaval 
tuma contacto cu Tienda di Educacion na 161 (yamada ta 
gratis). 


Diasabra ultimo a inaugura e cabina den cual bo lo sinti y mira 
pa bo mes con un mucha ta experencia Carnaval. Un tremendo 
iniciativa di e PR team di SCP creando consciensa. Siguridad y 
bienestar di nos muchanan ta nos tur su responsabilidad. Ban 
cuida nos muchanan den carnaval 66. 


Minister Glenbert Croes a haci un bishita di cortesia na Hyatt 
durante cual e mandatario a expresa su gratitud pa e gran 
apoyo di Hyatt na e causanan social den nos comunidad. Na 
henter e famia di Hyatt...Aruba ta bisa boso danki. 


E prome reunion di afia di Sociaal Crisis Plan a tuma luga e 
siman cu a pasa, unda cu a reuni cu tur 22 socio den sector 
social, salubridad, ensefiansa y husticia, pa asina elabora riba 
e ultimo desaroyonan y e plan di accion pa 2020 - 2021 di SCP. 
Tambe a elabora ariba e desaroyonan di e "Centraal Registratie 
Systeem” cu lo wordo activa medio 2020 como tambe e Codigo 
di Proteccion Infantil y Hubenil. 


Den Afa di Innovacion y Educacion Minister di Ensefiansa a 
anuncia otro proyecto piloto innovativo. Minister di Ensefiansa 
den colaboracion cu Minister di Asuntonan Social a inicia e 
trayecto di un modelo/ best practice pa loke ta centro di cuido 
di mucha hunto cu Amoriza Gunnink, kende tin un cadena di 
centronan asina innovativo. E prome tres afia di un ser humano 
ta esun di mas importante y intervencion tempran ta preventivo. 
Asina lo yuda mehora calidad di nos centronan di cuido di 
mucha. 


Tambe Minister di Ensefiansa hunto cu Minister di Husticia a 
sinta cu directivanan di scol pa bin cu un plan di siguridad pa 
tur scol. Un scol sigur ta importante pa un y tur. 


Minister di Enseñansa a sigui reuni cu diferente actor pa yega 
e luna aki na inicio di JFK Center como e centro di educacion 
y innovacion. 


Comienso di siman Conseho di Minister a aproba nombracion 
di dos notario nobo. Na 2019 Minister di Husticia mr. Andin 
Bikker hunto cu Parlamento di Aruba a amplia e cantidad di 
cuponan pa por tin mas notario, pa asina por agilisa e cantidad 
di trabou cu a aumenta door di crecemento di nos economia y 
poblacion den transcurso di añanan. Despues di dicho cambio 
di ley un proceso di solicitud a wordo hiba y diamars ultimo 
Conseho di Minister di Aruba a aproba e proposicion di parti 
di Minister di Husticia pa nombracion di dos notario nobo, den 


persona di sra. mr. C. Mayréne Marugg-Helmeyer y sra. mr. 
Chamila A. Tromp. Esaki den cuadro di Conseho cu Minister 
mr. Andin Bikker a ricibi for di Corte Comun di Husticia, a base 
di e proceso di solicitud menciona. Ambos candidato tin varios 
afia trahando na Aruba como kandidaat-notaris y tin amplio 
experiencia den e ramo. Cu nombracion di e dos candidatonan 
adicional, Aruba lo bay conoce awor un total di 6 notario den 
funcion. 


Minister Bikker a cuminsa cu un ciclo di reunion cu ta wordo 
aprecia masha hopi mes cu diferente stakeholder pa cu e tema 
di siguridad. Asina durante siman Minister Bikker a reuni cu 
AHATA pa loke ta siguridad den area hotelero. Mirando cu 
Minister Bikker ta trahando pro-activamente pa optimalisa 
e siguridad conhuntamente cu stakeholdersnan, AHATA y 
AHSF di nan banda a invita un compania internacionalmente 
renombra pa reuni cu Minister Bikker pa conhuntamente 
mehora y optimalisa e siguridad den area hotelero. 


Minister Bikker tambe a reuni cu varios comerciante Chines. Pa 
loke ta siguridad nan a expresa cu nan ta haya cu Aruba ta mas 
sigur compara cu antes y a expresa aprecio pa e reunion y e 
manera structura cu kier sigui atende cu reunionan den futuro. 
Tambe a atende varios otro tema, entre nan e tema di ciere di 
frontera y su retonan pa cu importacion di fruta y berdura. 


Un otro di e serie di reunionnan tabata cu SMOA, SKOA y DPS, 
pa enfoca riba e aspecto di siguridad na e scolnan. Un di e 
metanan ta cu tur scol ta bay haya alarma di siguridad y tambe 
di candela. Poniendo e alarmanan ta evita cu otro scol por pasa 
den e caso lamentabel cu scol di Macuarima cu a conoce cu ta 
kiebro, destruccion y candela. 


Minister Bikker ademas a publica un 'Request for Expression 
of Interest” pa haya camaranan mas sofistica y adicional cu ta 
cuminsa for di Welcome Plaza te cu e area di Renaissance 
Market Place. Tambe ta reemplasando y ampliando diferente 
camara, debi na entre otro cambionan den infrastructura door 
di e proyectonan di Watty Vos Boulevard y Green Corridor. 
Ta bay tin mas “Request for Expression of Interest” pa pone 
mas camara na diferente parti di nos isla y asina haci uzo di 
tecnologia cu hard- y software avansa. 


Minister di Husticia hunto cu Minister di Asuntonan Social y di 
Labor, durante conferencia di prensa di Gobierno diahuebs a 
trece dilanti cu lo bay manda un carta pa Minister di Husticia 
di Hulanda pa haya claridad referente un noticia preocupante 
cu a sali na Hulanda caminda Inspectie Justitie en Veiligheid 
lo a pidi pa cambia of suavisa cierto rapportnan y uno di nan 
ta regarda e caso di sr. Mitch Henriquez dfm.. Sr. Henriquez 
a perde su bida na 2015 na Hulanda despues cu agentenan 
policial a uza forsa contra dje cu consecuencia cu el a fayece. 


Diabierna anochi Minister Bikker tabata na celebracion di Dienst 
Brandweer pa felicita tur cu a cumpli nan afianan di servicio, 
a haya promocion of cu a haya nan certificado ARFF (‘Aircraft 
Rescue and Firefighting’). Un bunita celebracion unda Minister 
Bikker a felicita y bisa cada un di nan danki pa nan trabou y 
esfuerso dedica na bienestar di e Pueblo di Aruba 


Dialuna di siman cu a pasa Sra. Marisol Lopez - Tromp a despidi 
di 10 aña di trabou duro representando pueblo den Parlamento. 
Gradiciendo pueblo pa e confiansa. 

Continuacion Resumen di Siman 


Diamars a tuma luga e huramentacion di Marisol Lopez-Tromp 
como Minister di Desaroyo Teritorial, Infrastructura y Medio 
Ambiente. E ceremonia a tuma luga na Cas Ceremonial di 
Gobernador den presencia di Prome Minister di Aruba sra. 
Evelyn Wever - Croes y coleganan Minister. Minister Lopez- 
Tromp ta asumi e responsabilidad como Minister un bes mas, 
despues di 10 aña representando pueblo den Parlamento. 


Manera cu DOW a anuncia comienso di e siman, por observa 
e trabounan di “recapping” di e caminda entre rotonde AAA pa 
rotonde FCCA cu a tuma luga diahuebs awenochi. 


Cada aña ta celebra World Wetlands Day riba 2 di februari, e 
tema di e afia aki ta: 

"Wetlands and Biodiversity". Un momento pa accentua e 
importancia di conservacion di biodiversidad. 


Gobierno di Aruba, Ministerio di Turismo, Salud y Deporte 
a anuncia dia 30 di januari 2020 pa mas o menos 3.45 pm 
ora local di Aruba, Organisacion di Salud Mundial (WHO) a 
declara Novel Corona Virus (2019-nCoV) como un malesa 
di importancia pa salud publico di emegencia internacional 
(Public Health Emergency of International Concern, PHEIC). 
Kico esaki ta significa pa Aruba: E situacion ta keda mescos 
solamente cu e ta hisa e nivel di prepara nos mes. Ta mas pro- 
activo den nos sistema di salud pa e momento cu tin un caso 
sospechoso, atende mas diligente posibel. Cu esaki kiermen 
cu e sistema di vigilancia mester ta hopi mas atento pa detecta 
un caso mas trempan. Pa asina por isola y maneha e caso 
sospechoso segun proceduranan vigente. 


Aruba NO tin ningun caso sospechoso te na e momentonan aki. 
Si tin cualkier informacion nobo of adicional, claro despues cu 
verifica esaki, Gobierno di Aruba lo comunica esey na pueblo 
mas lihe posibel. 


Diahuebs mainta Minister di Turismo, Salubridad Publico y 
Deporte Sr. Dangui Oduber a ricibi e organisacion di Caribbean 
Med Labs Foundation y representante di Departamento di 
Salud Publico. Conforme cu e vision di Minister Oduber riba e 
tereno di hisa calidad di servicio, Minister Oduber a cuminsa cu 
un trayecto pa sigura e calidad di servicionan di laboratorionan 
na Aruba. Minister Oduber ta haya cu ta importante pa como 
Gobierno, tin un maneho delinea y stipula na kico laboratorionan 
mester cumpli cu ne. Esaki ta pa asina por sigura cu e resultado 
di cada test ta uno confiabel y valido conforme reglanan 
international. Tambe e ta importante cu cada pashent ricibi 
un diagnosis cu ta basa riba resultadonan confiabel, di cual 
7096 pa 8096 di e tratamento ta basa. Solamente a base di 
resultadonan confiabel y cifranan concreto ricibi, Gobierno por 
tuma e decision corecto. Ta a base di esakinan Gobierno por 
bin cu programanan di prevencion y monitor e salud publico 
di Aruba den su totalidad. Como pais e ta nos deber pa hisa, 
sigura y mantene nos calidad di servicionan riba un nivel halto, 
segun e mandatario. 

Den cuadro di prevencion Aruba pronto lo conta cu un plan 
nacional di prevencion, p'esey ta importante pa tur laboratorio 
mantene un calidad di servicio halto. 


E San Nicolas Visitor Information Center ta dunando e resultado 
desea. Hopi turista ta bishita e oficina. Mensualmente mas di 


700 turista ta bishitando e oficina di turismo na San Nicolas 
cual sigur ta yuda stimula e movecion y trafico cu nos ta desea 
pa San Nicolas. Tin varios proyecto turistico andando na San 
Nicolas pa cuminsa tambe e desaroyo turistico pariba di brug. 


Diadomingo 26 di januari, Minister Xiomara Maduro a celebra 
Afia Nobo Chines hunto cu e comunidad Chines na New China 
Club. E mandatario a disfruta di un anochi agradable cu musica, 
baile y cena. Minister Maduro a hiba un discurso durante cual 
el a recorda e palabranan di Nos Libertador: 'Arubiano no ta 
solamente esun cu a nace na Aruba, sino tambe esun cu a haci 
Aruba su nacion y boso a haci Aruba boso cas leu for di cas’. 
Na nomber di Gobierno e dignatario a gradici e Board Chinese 
Club pa e invitacion. Alabes Minister di Economia a gradici 
e comunidad Chines pa nan aporte na nos comunidad y nos 
economia. Na final e mandatario a desea henter e comunidad 
chines un Feliz Aña Nobo yena cu salud, rikesa y prosperidad! 


E ehecutivonan di Departamento Economico a presenta e 
resultado di e trabounan cu diferente grupo di experto a haci 
pa yega na un Plan Nacional Strategico pa por yega na un 
desaroyo duradero pa Aruba. E trabou importante aki a resulta 
den e rapport 'Nos Plan, Nos Futuro' y ta basa riba e programa 
di gobernacion “Hunto Pa Aruba” y e metanan di desaroyo 
sostenibel di Agenda 2030 di Nacionnan Uni. Awor nos Pais 
ta conta cu un bista di e metanan y actividadnan necesario cu 
hunto nos mester ehecuta pa logra un desaroyo sostenibel pa 
Aruba. E mandatario a gradici e ehecutivonan di Departamento 
di Economia pa e tremendo trabou ehecuta pa por a conclui e 
NSP “Nos Plan, Nos Futuro'. 


Diabierna anochi Minister Maduro a conmemora hunto cu 
e comunidad Hudiu na Aruba, e 75 afia di e Liberacion di e 
camponan di concentracion di Nazi. Durante e servicio di 
Kabbalat Shabbat presidi pa Rabbi Kripper na Beth Israel 
Synagogue, e mandatario tabata tin e honor di por a resa 
un oracion pa nos Pais. Na final e dignatario a participa na e 
ceremonia di santificacion di bifia y kibramento di pan cu ta e 
custumber despues di e Shabbat. 


Diabierna anochi, Minister di Cultura a presencia e Final di e 
Festival di Caiso Monarch den Carnival Village. E mandatario 
a gradici e 18 participantenan y tambe a yama danki na e 
publico pa nan apoyo y sosten. E dignatario a enfatisa pa 
disfruta di e Festival y nos Carnaval 66 den union, mesun 
union cu e musiconan, areglista, compositor y cantantenan cu 
a participa den e Festival a demostra. Durante e Festival di 
Caiso, Stichting MUSICA a honra sr. Gregory Lyder y Gregory 
Richardson pa nan aporte valioso na e festival y musica di 
Calypso. Na final Minister di Cultura a corona e ganado Caiso 
King Galloway. 


Minister di Cultura tabata presente diasabra anochi na e final 
di Soca Monarch Festival. Durante e Festival Stichting Musica 
den presencia di e mandatario a reconoce Roland Croes, e 
dinamico director di Setar NV pa su gran aporte pa Carnaval di 
Aruba y tambe a reconoce e Maestro Baluarte Musico Franklyn 
Granadillo y Roberto Geerman. E dignatario a disfruta di e 
Festival y na final a corona 'Black Diamond' como e ganado di 
Soca Monarch 2020. 

